27. ΑΠΟΦΑΣΙΣ ΓΕΝΙΚΟΥ ΓΡΑΜΜΑΤΕΩΣ ΤΗΣ ΠΡΟΕΔΡΙΑΣ ΤΗΣ ΔΗΜΟΚΡΑΤΙΑΣ Αριθ. Φ.1601/1877 της 23/29 Μαΐου  1980 (ΦΕΚ Β'500) Περί καθορισμού τυπικών προσόντων και απαιτουμένων δικαιολογητικών διορισμού μετακλητών υπαλλήλων Προεδρίας της Δημοκρατίας. Έχοντες υπ' όψει τας διατάξεις της παρ.1 περίπτ.γ' του άρθρ.20 του Π.Δ.759/1976 "Περί κωδικοποιήσεως εις ενιαίον κείμενον των ισχυουσών διατάξεων περί συστάσεως, οργανώσεως και λειτουργίας των υπηρεσιών της Προεδρίας της Δημοκρατίας", αποφασίζομεν: 1.Κατά την πλήρωσιν θέσεων μετακλητών υπαλλήλων της Προεδρίας της Δημοκρατίας, εφαρμόζονται αι διατάξεις του Υπαλληλικού Κώδικος (Π.Δ.611/1977) αίτινες αναφέρονται εις την ιθαγένειαν και τα κωλύματα διορισμού εκ στρατιωτικών υποχρεώσεων, ποινικής καταδίκης, ελλείψεως υγείας και ήθους, απαγορεύσεως και δικαστικής αντιλήψεως αθετήσεως υποχρεώσεων εξ υποτροφίας ΙΚΥ, εν συνδυασμώ προς τας τοιαύτας του άρθρ.26 του Νόμ.434/76 και της παρ.4 του άρθρ.8 του Π.Δ.759/1976. 2.Ως απαιτούμενα δικαιολογητικά δια τον διορισμόν εις τα θέσεις ταύτας ορίζονται τα εν άρθρ.3 της υπ' αριθ.Φ. 1617/4330/1977 κανονιστικής αποφάσεως ημών (ΦΕΚ 1021 Β' της 15.10.1977) αναφερόμενα. 3.Δεν απαιτούνται τα ως άνω δικαιολογητικά, εις ας περιπτώσεις ο διοριζόμενος τυγχάνει άμεσος συνταξιούχος του δημοσίου ή οσάκις ο διορισμός πραγματοποιείται εν συνεχεία προγενεστέρας υπηρεσίας ως τακτικού ή μετακλητού δημοσίου υπαλλήλου. Εις τας περιπτώσεις ταύτας τα δικαιολογητικά αναπληρούνται δι' υποβολής σχετικής υπευθύνου δηλώσεως του άρθρ.1 του Ν.Δ.105/1969 και αντιγράφου πράξεως κανονισμού συντάξεως ή πιστοποιητικού προϋπηρεσίας. 4.Η υπ' αριθ. Φ. 1601/10/18357/1975 (ΦΕΚ 1055 Β' της 25.9.75) ημετέρα απόφασις καταργείται. 1.Δ.α.26-27 Προεδρία Δημοκρατίας 